CELEX: 31988L0506
Language: lv
Date: 1988-09-13 00:00:00
Title: Komisijas direktīva (1988. gada 13. septembris), ar kuru groza II pielikumu Padomes Direktīvā 66/402/EEK par graudaugu sēklu tirdzniecību

Svarīgs juridisks paziņojums

|

31988L0506

Oficiālais Vēstnesis L 274 , 06/10/1988 Lpp. 0044 - 0044 Speciālizdevums somu valodā: Nodaļa 3 Sējums 27 Lpp. 0163  Speciālizdevums zviedru valodā: Nodaļa 3 Sējums 27 Lpp. 0163 

		Komisijas direktīva(1988. gada 13. septembris),ar kuru groza II pielikumu Padomes Direktīvā 66/402/EEK par graudaugu sēklu tirdzniecību(88/506/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1966. gada 14. jūnija Direktīvu 66/402/EEK par graudaugu sēklu tirdzniecību [1], kurā jaunākie grozījumi izdarīti ar Direktīvu 88/380/EEK [2], un jo īpaši tās 21.a pantu,tā kā atbilstīgi esošajām zinātnes un tehnikas atziņām, šķiet, ka konkrētām "smilšauzu" tipa auzu (Avena sativa) šķirnēm ir potenciāla vērtība kā rupjai lopbarībai;tā kā tomēr ir grūti ražot minēto šķirņu sēklas ar dīgtspēju, kas pielīdzināma tai, ko parasti sasniedz citu auzu šķirņu sēklas;tā kā, ņemot vērā zinātnes un tehnikas atziņu attīstību, attiecībā uz "smilšauzu" tipa auzu (Avena sativa) šķirnēm ir lietderīgi samazināt tīro sēklu minimālo 85 % dīgtspēju, kas noteikta attiecībā uz auzām Direktīvas 66/402/EEK II pielikumā;tā kā šai samazināšanai, pirmkārt, ir jābūt spēkā tikai ierobežotu laiku, lai turpmāk var savākt un novērtēt tehniskos datus par šīm šķirnēm;tā kā šajā direktīvā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu,IR PIEŅĒMUSI ŠO DIREKTĪVU.1. pantsAr šo Direktīvas 66/402/EEK II pielikumā izdara šādus grozījumus:1. Tabulas 2. iedaļas A. punkta 2. ailē ("Minimālā dīgtspēja") pēc skaitļa 85, kas noteikts attiecībā uz sertificētām sēklām, (inter alia) attiecībā uz 1. un 2. paaudzes Avena sativa šķirnes sēklām, pievieno atsauci "d)".2. Tabulas 2. iedaļas B. punktam pievieno šādu nosacījumu:"d) attiecībā uz Avena sativa šķirnēm, ko oficiāli klasificē kā "smilšauzu" tipu, dalībvalstis līdz 1990. gada 30. jūnijam var samazināt tīro sēklu minimālo dīgtspēju līdz 75 %. Tādā gadījumā jāapstiprina oficiālā etiķete "minimālā dīgtspēja — 75 %"."2. pantsTās dalībvalstis, kas izmanto iespēju, ko sniedz pievienotā 1. panta 2. punkts, informē Komisiju un citas dalībvalstis par pasākumiem, ko tās veic šim nolūkam.3. pantsŠī direktīva ir adresēta dalībvalstīm.Briselē, 1988. gada 13. septembrīKomisijas vārdā —priekšsēdētāja vietnieksFrans Andriessen[1] OV 125, 11.7.1966., 2309./66. lpp.[2] OV L 187, 16.7.1988., 31. lpp.--------------------------------------------------